projecte-aina/catalan_government_crawling huggingface dataset:
199:: Administració pública:: Cultura:: Esports:: El blog de les publicacions de la Generalitat:: Llibreria en línia de la Generalitat:: Cercador de publicacions
"... si volem que la participació sigui una eina per a la millora democràtica, el disseny i gestió d'aquests processos han de fer-se amb criteris de màxima qualitat i rigor."
Extret del post de la Subdirecció de Qualitat Democràtica sobre Guia per dissenyar i executar processos participatius en l'àmbit municipal [ + ]
Nous governs locals: regeneració política i estabilitat pressupostària
Col·lecció Institut d'Estudis de l'Autogovern
Aquesta obra té com a finalitat prendre consciència de l'abast que tenen actualment els reptes a què s'enfronten els governs locals en un moment de canvi i d'incertesa: les exigències d'una nova manera de fer política que obliguen a replantejar alguns aspectes essencials de la seva organització i el seu funcionament, i l'impacte de la greu crisi econòmica i la priorització dels principis d'estabilitat pressupostària i sostenibilitat econòmica.
La publicació proposa també pautes que puguin ser tingudes en compte a l'hora d'abordar una futura i ja imprescindible reforma del sistema local.
Catàleg de l'exposició que acull el Museu Nacional d'Art de Catalunya (MNAC) del 7 d'abril al 9 de juliol de 2017, primera antològica d'un museu sobre l'obra del singular pintor i dibuixant noucentista Pere Torné Esquius, que en el seu temps fou qualificat com "el poeta de les petites coses" pel fet que la seva obra respon a una estètica aparentment senzilla i naïf, en què són habituals els espais interiors, marcats per l'absència de figures humanes.
La mostra reuneix una part molt substancial de les seves obres, inclosos olis i il·lustracions inèdites.
Les representacions de teatre medieval i renaixentista que es van fer al Saló del Tinell de Barcelona del 1961 al 1969, organitzades i dirigides per Josep Romeu i Figueras, van ser uns cicles teatrals cabdals i fonamentals en la història del teatre català contemporani.
Ara, cinquanta anys després i en el marc del centenari del naixement de Josep Romeu, aquest text vol recuperar i donar a conèixer tot el que van significar.
Aquest número inclou, entre altres, articles sobre els 25 anys després dels Jocs Olímpics de Barcelona, la validació d'un qüestionari d'activitat física en nens i adolescents de diferents estrats socioeconòmics, o els efectes de la hipòxia en muntanyencs exposats a altituds extremes.
Avís legal: D'acord amb l'article 17.1 de la Llei 19/2014, la © Generalitat de Catalunya permet la reutilització dels continguts i de les dades sempre que se'n citi la font i la data d'actualització i que no es desnaturalitzi la informació (article 8 de la Llei de l'Estat 37/2007) i també que no es contradigui amb una llicència específica.
200:: Administració pública:: Ciències socials:: Cultura:: El blog de les publicacions de la Generalitat:: Llibreria en línia de la Generalitat:: Cercador de publicacions
"...analitza les diferències entre joves i no joves i dins del col·lectiu jove pel que fa a la seva relació amb la cultura."
Extret del post de l'Observatori Català de la Joventut sobre El consum cultural digital entre les noves generacions esdevé majoritari [ + ]
Aquesta publicació pretén oferir una aproximació a la contractació oberta amb l'objectiu de facilitar a les administracions públiques i a la ciutadania el coneixement necessari per a impulsar la contractació oberta.
Presenta els fonaments de la contractació oberta i fa una exposició de les principals manifestacions de la transparència i la participació ciutadana en la contractació pública.
Explica també algunes bones pràctiques impulsades arreu i recull algunes recomanacions per a poder afavorir l'apertura de la contractació pública.
Guerra i religió a l'Europa de les croades
Catàleg de l'exposició que acull el Museu d'Història de Catalunya del 30 de març al 23 de juliol de 2017 i que, comissariada per l'històriador Ramon Sarobe, mostra la importància del llegat templer i convida l'espectador a reflexionar sobre el fet de la violència religiosa, una realitat encara avui no superada.
Esdevé la primera gran exposició a Catalunya dedicada a conèixer d'una manera rigorosa i atractiva qui eren realment els templers, endinsant els visitants en un episodi tan apassionant de la història mundial com van ser les Croades.
XX Curs d'història monetària hispànica.
Contingut del XX Curs d'història monetària hispànica, acollit pel Gabinet Numismàtic de Catalunya del Museu Nacional d'Art de Catalunya, que en aquesta edició proposa com a objecte d'estudi i divulgació de la medalla en una de les seves projeccions més particulars, això és, la medalla religiosa o de devoció.
Amb orígens medievals, va eclosionar en l'època moderna com una de les formes de manifestació i divulgació més genuïnes de l'exuberant religiositat del barroc, i va perviure fins al principi del darrer quart del segle XX, quan va entrar en una ràpida decadència, tot i la seva pervivència fins a l'actualitat.
L'Envelat: arquitectura singular i símbol de la festa major
Catàleg de l'exposició duta a terme amb motiu del Bicentenari de la Festa Major de Gràcia, objecte de commemoració per la Generalitat de Catalunya l'any 2017.
Muntats a les places i als descampats dels pobles i les viles amb la finalitat d'allotjar els diversos actes del programa de la festa major (balls, concerts, àpats, concursos, espectacles, etc.), els envelats han estat un fet social rellevant i una singular aportació catalana a l'arquitectura pel seu concepte estructural revolucionari i molt avançat en el seu temps.
201:: Ciències socials:: Participació:: El blog de les publicacions de la Generalitat:: Llibreria en línia de la Generalitat:: Cercador de publicacions
"...pretén mostrar que cada religió té uns orígens diferents (arrels) i una manera diversa d'expressar-se (fruits), però que totes les religions tenen un mateix tronc: el desig de la pau."
Extret del post de la Direcció General d'Afers Religiosos sobre Diccionari de les religions per a noies i nois de 10 a 14 anys [ + ]
Aquest estudi analitza, des d'una perspectiva multidisciplinària, el fenomen de l'emigració juvenil que més s'ha produït en els darrers anys: el dels joves amb titulacions superiors que han emigrat al Regne Unit per motius laborals.
Examina les diferents fases de l'emigració: la fase prèvia, el període d'emigració i la fase posterior, i proposa pautes d'intervenció per facilitar l'èxit del projecte migratori i el retorn de les persones que ho vulguin fer.
La participació cultural de la joventut 2001-2015
Aquesta publicació analitza l'evolució de les pràctiques i els consums culturals de la joventut catalana des de principis de segle fins a l'actualitat, un període marcat per l'omnipresència de les noves tecnologies i la crisi econòmica iniciada l'any 2008.
La recerca indaga les diferències entre la participació cultural de les noves i les velles generacions i les diferències dins del col·lectiu juvenil, i fa un seguit de recomanacions per estimular la participació cultural dels joves.
És un resum dels principals resultats d'una recerca més àmplia publicada pel Consell Nacional de la Cultura i de les Arts a partir de les dades de l'Enquesta de participació cultural del Departament de Cultura.
S'ha publicat al DOGC la nova llista de temes per a les oposicions a Mossos d'Esquadra, que serà vigent per a les properes convocatòries.
A partir de la tercera setmana de juny, trobareu la guia que desenvolupa aquests temes a totes les llibreries i a la llibreria en línia de la Generalitat de Catalunya.
202:: Administració pública:: Ciències socials:: Comunicació:: Justícia i dret:: Presentació:: El blog de les publicacions de la Generalitat:: Llibreria en línia de la Generalitat:: Cercador de publicacions
"...persegueix impulsar la transparència, la participació i la innovació en la contractació pública... recull nombrosos exemples pràctics d'experiències reals."
Extret del post d'Agustí Cerrillo sobre Contractació Oberta [ + ]
Guia d ' estudi per a l'accés a la categoria de mosso/a del cos de Mossos d'Esquadra
Material didàctic per a les persones que volen participar en el procés selectiu de la Policia de la Generalitat.
Els continguts es divideixen en tres àmbits: el de coneixements de l'entorn, l'institucional i el de la seguretat i la policia.
La redacció s'ha fet amb criteris pedagògics i introductoris, per tal d'oferir els elements exigibles per participar en les proves.
Primer número d'aquesta publicació periòdica íntegrament en anglès que té per objectiu contribuir al debat internacional sobre la gestió pública.
De caire divulgatiu, l'EPuM vol consolidar-se com un canal de transferència d'informació i coneixement amb altres referents de països europeus i s'adreça especialment a professionals de l'Administració i gestors de serveis públics.
Museu d'Arqueologia de Catalunya (MAC)
El Museu d'Arqueologia de Catalunya (MAC), creat per la disposició addicional segona de la Llei 17/1990 de museus amb la categoria de museu nacional, fou el fruit de la unió administrativa de diverses institucions museístiques amb una trajectòria que arrencava del segle XIX juntament amb diversos jaciments museïtzats organitzats al voltant d'una seu central a Barcelona i amb distintes subseus repartides pel territori català.
Com a Museu Nacional, el seu objectiu és conservar, investigar i difondre els vestigis arqueològics que il·lustren l'evolució històrica, des de la prehistòria a l'època medieval.
Aquesta publicació ofereix recursos específics als gestors de comptes institucionals per optimitzar els continguts i la interacció que té lloc a Twitter.
S'hi explica per què és important ser-hi present i com confeccionar una bona estratègia de comunicació adaptada a les seves singularitats.
Què comunicar, quan tuitejar, com interaccionar amb els ciutadans, com reaccionar davant les crítiques o com mesurar l'eficàcia de les accions són alguns dels interrogants als quals es dona resposta.
Revista d'Estudis Autonòmics i Federals, núm. 25 - Abril 2017
Aquest número conté quatre articles de recerca i un comentari de sentències recents del Tribunal Constitucional en matèria d'organització territorial del poder.
El Manual de Frascati, que edita l'OCDE, constitueix un document tècnic de referència internacional.
Conté els criteris fonamentals per a la mesura de les activitats de recerca i desenvolupament (R+D), que és la base de les estadístiques i els indicadors comparables internacionalment.
També és una eina útil en política científica, que permet orientar l'estratègia de competitivitat cap on la dirigeixen els principals generadors de coneixement del món.
205:: Cultura:: Justícia i dret:: El blog de les publicacions de la Generalitat:: Llibreria en línia de la Generalitat:: Cercador de publicacions
"...una guia de referència que aporta tècniques i idees a governs i administracions públiques per actuar d'una manera efectiva en aquesta xarxa social."
Extret del post Encara no coneixeu el Manual dels governs a Twitter de la Generalitat? [ + ]
Recopilació de les dotze obres seleccionades per a l'any 2016 en el marc de l'activitat mensual "Un mes, una obra", en què el Museu tria una obra i encarrega a un autor, especialista o investigador un text centrat en un aspecte determinat de l'objecte escollit, aconseguint d'aquesta manera ampliar la documentació que el Museu té sobre les obres del seu fons.
El desenvolupament de l'autogovern en matèria de territori, paisatge, litoral i urbanisme
Col·lecció Institut d'Estudis de l'Autogovern
En els darrers anys, Catalunya ha encarat diverses problemàtiques territorials d'alta transcendència pública, tals com els desajustos en l'habitatge, el canvi del model en l'ús del sòl o la immigració.
Aquesta monografia pretén estudiar, ordenar i clarificar les potencialitats i els límits del desenvolupament de les competències de l'Estatut d'autonomia de Catalunya en matèria d'urbanisme, territori i medi ambient, a efectes de presentar instruments jurídics que poden ser emprats de base per adoptar directrius polítiques i normes jurídiques d'ordenació i de gestió del territori i el medi ambient.
Reptes del dret lingüístic català
Aplec de reflexions crítiques sobre algunes de les novetats del dret lingüístic català, així com de la darrera jurisprudència del Tribunal Constitucional i del Tribunal Suprem que interpreta aquestes novetats.
206:: Ciències socials:: Cultura:: Esports:: El blog de les publicacions de la Generalitat:: Llibreria en línia de la Generalitat:: Cercador de publicacions
"Els articles de Patrícia Gabancho, Oriol Ponsatí, Joan Cuscó i Joan Vergés ressegueixen i analitzen els usos (i els abusos) del concepte de seny i la seva evolució en un recorregut que abasta el darrer segle i mig des de la filosofia a la història de l'art passant pel periodisme i la història."
Departament de la Vicepresidència i d ' Economia i Hisenda
Revista semestral amb articles originals d'estadística aplicada i metodologia estadística, investigació operativa, estadística oficial i biometria, editada per l ' Idescat i publicada íntegrament en anglès.
Coeditada amb la Universitat Autònoma de Barcelona, la Universitat Politècnica de Catalunya, la Universitat de Barcelona, la Universitat de Girona, la Universitat Pompeu Fabra i la Universitat de Lleida.
Prudenci Bertrana, entre la realitat i la ficció
Primer llibre dins la nova col·lecció "LLetres Catalanes" que promou la Institució de les Lletes Catalanes i que, de la mà del seu autor Xavier Sanjuan, pretén resseguir tant els passos de Bertrana com els del seu alter ego Innocenci Aspriu per tal d ' aprofundir en el seu coneixement.
Revista trimestral amb articles originals relacionats amb les ciències de l ' activitat física i de l ' esport, els àmbits professionals que se ' n deriven i la promoció, en general, de la cultura esportiva.
Aquest número inclou, entre altres, articles sobre els trenta anys de la revista en el context de les revistes espanyoles de ciències de l ' activitat física i l ' esport, el desplaçament actiu dels adolescents al centre d ' estudis i funcionament familiar, o la maduració biològica, força i potència muscular en la braçada de crol.
207:: Administració pública:: Ciències socials:: Cultura:: El blog de les publicacions de la Generalitat:: Llibreria en línia de la Generalitat:: Cercador de publicacions
"...constància d'una vida i d'una obra dedicades a inculcar el gust per llegir i l'amor als llibres, sobretot entre els infants, com poques n'hi ha hagut al nostre país."
Open Journal on Public Service" està dedicat a la transformació digital a les administracions públiques amb una visió transversal i internacional.
La publicació inclou quatre articles en profunditat d'experiències al Regne Unit, Flandes, França i Catalunya, així com una videoentrevista amb el professor de la UOC, Ismael Peña-López, i seccions de bones pràctiques, noves tendències i flaixos d'actualitat.
Ètica, seny i valors republicans
Dept. d ' Afers i Relacions Institucionals i Exteriors i Transparència
Revista trimestral de debat i de reflexió editada pel Centre d'Estudis de Temes Contemporanis amb l'objectiu d'establir un marc per a l'anàlisi i la discussió sociològica i ideològica del món actual, més enllà de problemàtiques més immediates.
Aquest número recull les ponències presentades a la Jornada "Usos (i abusos) del seny polític" que el Centre d'Estudis de Temes Contemporanis va organitzar el 19 d'octubre de 2016 a l'Ateneu Barcelonès, amb l'objectiu de reflexionar i debatre tant des del punt de vista polític com filosòfic al voltant del seny i del pacte, dos conceptes entesos de manera problemàtica des de fa temps, molt especialment en l'etapa decisiva del procés cap a la sobirania nacional.
Departament d ' Afers i Relacions Institucionals i Exteriors i Transparència
Aquest llibre acompanya l'exposició "Une Catalogne Indépendante?
Geopolítica i Guerra Civil (1936-1939)", que el Memorial Democràtic de la Generalitat de Catalunya inaugura el 14 de setembre de 2017.
A partir de l'estudi exhaustiu de la visió dels diplomàtics i periodistes europeus i americans i d'una àmplia selecció de peces de gran valor històric, la mostra tracta de com, al llarg de la Guerra Civil, tant els ministeris d'afers exteriors europeus i americans com la premsa internacional van creure, de manera convençuda, que Catalunya proclamaria la independència.
Un fet que va tenir lloc en el context dels moviments de fronteres al continent europeu després de 1917-1919 i les intenses problemàtiques identitàries del vell món.
Mètode bàsic per a l'estudi de la tenora
Aquest mètode instrumental d'aprenentatge de la tenora vol ser una eina d'aprenentatge per a aquelles persones que vulguin aprendre a tocar-la, alhora que és una síntesi històrica molt bona i actualitzada d'aquest instrument, ja que inclou diverses etapes històriques de la mateixa exposades de manera exhaustiva i entenedora.
208:: Ciències socials:: Cultura:: Economia:: El blog de les publicacions de la Generalitat:: Llibreria en línia de la Generalitat:: Cercador de publicacions
"... la primera aproximació feta a Catalunya, per estudiar la manera en què aquestes pràctiques relacionades amb el calendari festiu musulmà es desenvolupen en l'espai públic."
Extret del post de Jordi Moreras sobre Diàspores i rituals.
El cicle festiu dels musulmans de Catalunya [ + ]
Edició en llengua anglesa de l'anuari 2017 de l'Institut Europeu de la Mediterrània, amb la contribució de seixanta-cinc experts internacionals, ofereix noves claus per comprendre la regió euromediterrània.
Entre altres, s'hi analitzen el conflicte àraboisraelià, la radicalització i l'extremisme violent, l'evolució de la guerra a Síria, el caos creixent a Líbia i els reptes de futur de la Unió Europea, així com els fets més rellevants de l'any als països europeus mediterranis, als Balcans, al Magreb, i en sectors estratègics com la seguretat, l'economia o la cultura.
A més, l'edició desplega un ampli ventall de dades estadístiques, indicadors econòmics, quadres comparatius, gràfics i mapes.
L'Assemblea de Parlamentaris de 1917 i la Catalunya rebel
L'Assemblea de Parlamentaris, la qual actuà i es donà a conèixer, fonamentalment, al llarg de la segona meitat de l'any 1917, fou un moviment i una aposta de reforma democràtica de la monarquia d'Alfons XIII i de l'Estat espanyol.
Els autors d'aquest llibre, en el marc del centenari del sorgiment de l'Assemblea, n'expliquen la seva trajectòria i el context social, polític i econòmic en el qual es va desenvolupar.
Catàleg de l'exposició que el Museu Nacional d'Art de Catalunya dedica, del 29 de setembre de 2017 al 21 de gener de 2018, a Ramon Pichot, una de las figures destacades de l'art català de finals del segle XIX.
La mostra descobreix la seva obra proposant un itinerari vital i artístic a través de tres llocs clau per a l'artista: la Barcelona modernista, el París d'inicis del segle XX i Cadaqués, paisatge inspirador i lloc de trobada.
De Els Quatre Gats a la Maison Rose
Pla General de Comptabilitat Pública de la Generalitat de Catalunya
El Pla General de comptabilitat pública de Catalunya constitueix un instrument de normalització comptable i un element clau de referència tant per a les entitats que per requeriment legal l'han d'aplicar directament, com per a les altres que, formant part del sector públic de la Generalitat de Catalunya, apliquen un pla comptable diferent, atès el seu caràcter de prevalença.
210:: Cultura:: Justícia i dret:: El blog de les publicacions de la Generalitat:: Llibreria en línia de la Generalitat:: Cercador de publicacions
"com ha afectat la Gran Recessió el sistema d'ocupació pública de Catalunya?... s'analitzen el sistema d'accés, la carrera professional, els sistemes d'avaluació i rendició de comptes, el tipus de personal que treballa a les administracions públiques, la direcció pública professional i les relacions laborals."
Extret del post sobre L'ocupació pública en temps de crisi.
Efectes de la Gran Recessió sobre el sistema català d'ocupació pública [ + ]
Jotes i cançons de les Terres de l'Ebre: música i bandes
Dinovè volum de la col·lecció Calaix de Solfa.
Aquest llibre recull una de les peces més significativa de cada una de les comarques que configuren les Terres de l'Ebre: Jota foguejada de Benissanet, La dansada de Vilalba dels Arcs, La perla preciosa i Lo carrilet de la Cava.
Inclou les partitures per a cada instrument.
Mètode bàsic per a l'estudi de la tenora
Col·lecció Mètodes d'Estudi d'Instruments de Música Tradicional
Aquest mètode instrumental d'aprenentatge de la tenora vol ser una eina d'aprenentatge per a aquelles persones que vulguin aprendre a tocar-la, alhora que és una síntesi històrica molt bona i actualitzada d'aquest instrument, ja que inclou diverses etapes històriques de la mateixa exposades de manera exhaustiva i entenedora.
Catàleg de l'exposició celebrada al Museu d'Art de Girona (md'A) de l'11 de maig a l'1 d'octubre de 2017.
Amb motiu de la celebració de l'Any Bertrana, el md'A dedica una àmplia mostra al vessant artístic d'un dels escriptors més destacats del Modernisme i recull bona part de la seva obra pictòrica: dibuixos, il·lustracions, retrats i paisatges.
L'exposició ofereix un itinerari ampli per la seva trajectòria artística: des dels primers temptejos -tot buscant un estil propi-, l'obra d'encàrrec i les primeres exposicions, fins al seu retorn a la pintura després d'anys d'abandonament, amb paisatges, especialment del Berguedà i la Cerdanya, que esdevenen un dels principals motius d'inspiració i el fet de pintar-los, un acte d'alliberament.
Prudenci Bertrana, entre la realitat i la ficció
Primer llibre dins la nova col·lecció "Lletres Catalanes" que promou la Institució de les Lletres Catalanes i que, de la mà del seu autor Xavier Sanjuan, pretén resseguir tant els passos de Bertrana com els del seu alter ego Innocenci Aspriu per tal d'aprofundir en el seu coneixement.
Revista Catalana de Dret Ambiental, núm. 8
Revista catalana de dret públic, núm. 54
215:: Ciències socials:: Cultura:: El blog de les publicacions de la Generalitat:: Llibreria en línia de la Generalitat:: Cercador de publicacions
"En una Europa d'entreguerres on res era estable,... la Guerra Civil espanyola veuria com la possible independència de Catalunya sobrevolava tots els anàlisis dels actors diplomàtics i mediàtics."
Geopolítica europea i Guerra Civil Espanyola (1936-1939) [ + ]
Edició en llengua francesa de l'anuari 2017 de l'Institut Europeu de la Mediterrània que ofereix, amb la contribució de seixanta-cinc experts internacionals, noves claus per comprendre la regió euromediterrània.
Entre altres, s'hi analitzen el conflicte àraboisraelià, la radicalització i l'extremisme violent, l'evolució de la guerra a Síria, el caos creixent a Líbia i els reptes de futur de la Unió Europea, així com els fets més rellevants de l'any als països europeus mediterranis, als Balcans, al Magreb, i en sectors estratègics com la seguretat, l'economia o la cultura.
A més, l'edició desplega un ampli ventall de dades estadístiques, indicadors econòmics, quadres comparatius, gràfics i mapes.
Catàleg de l'exposició organitzada pel Museu d'Art de Girona en commemoració de l'Any Sacharoff, cinquanta anys després de la seva mort.
L'exposició reuneix una vuitantena d'obres originals (dibuixos i pintura), així com fotografies i documentació sobre l'artista, a fi de traçar un itinerari complet per la seva trajectòria vital i artística.